
ΤΕΥΧΟΣ ΔΕΥΤΕΡΟ 


Αρ 


. Φύλλου 3628 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ορισμός αριθμού διοικητικών υπαλλήλων που 
αποσπώνται στα Γραφεία Συντονιστών Εκπαίδευ¬ 
σης στο Εξωτερικό. 

2 

Τροποποίηση του ποσού της με αριθμ. 
2/37847/0025/26-5-2017 απόφασης, για την πα¬ 
ροχή της εγγύησης του Ελληνικού Δημοσίου για 
κάλυψη ομολογιακού δανείου εκδόσεως της τρά¬ 
πεζας ΕυΚΟΒΑΝΚ ΕΚΟΑ5ΙΑ5 ΑΕ. 

3 

Αντικατάσταση τίτλων εκδόσεως ΕΡ5Ρ. 

4 

Παράταση και αναστολή καταβολής βεβαιωμέ¬ 
νων οφειλών, για την αντιμετώπιση των έκτα¬ 
κτων αναγκών που προέκυψαν από τα έντονα 
καιρικά φαινόμενα (έντονες βροχοπτώσεις και 
πλημμύρες) που εκδηλώθηκαν στις 25.09.2017 
και 26.09.2017 στο Δήμο Σαμοθράκης της Π.Ε. 
Έβρου της Περιφέρειας Ανατολικής Μακεδονίας 
και Θράκης. 

5 

Τροποποίηση του Οργανισμού Εσωτερικής Υπη¬ 
ρεσίας του Δήμου Εμμανουήλ Παππά Ν. Σερρών. 

6 

Καθιέρωση υπερωριακής απασχόλησης με αμοι¬ 
βή, για το προσωπικό (υπαλλήλους, προϊσταμέ¬ 
νους και αναπληρωτές προϊσταμένους) της Διεύ¬ 
θυνσης Αγροτικής Οικονομίας και Κτηνιατρικής 
της Περιφερειακής Ενότητας Πιερίας για το έτος 
2017. 


ΑΠΟΦΑΣΕΙΣ 

Αριθμ. 164667/Γ1 (1) 

Ορισμός αριθμού διοικητικών υπαλλήλων που 
αποσπώνται στα Γραφεία Συντονιστών Εκπαίδευ¬ 
σης στο Εξωτερικό. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣ¬ 
ΚΕΥΜΑΤΩΝ 

Έχοντας υπόψη: 

1 .Τις διατάξεις των άρθρων 16 και 18 του ν.4415/2016 
(ΦΕΚ 159/τ.Α'/2016) «Ρυθμίσεις για την ελληνόγλωσση 


εκπαίδευση, τη διαπολιτισμική εκπαίδευση και άλλες 
διατάξεις». 

2. Τις διατάξεις του άρθρου 19 του ν.4440/2019 
(ΦΕΚ 224/τ.Α'/2016) «Ενιαίο Σύστημα Κινητικότητας στη 
Δημόσια Διοίκηση και τηνΤοπική Αυτοδιοίκηση, υποχρε¬ 
ώσεις των προσώπων που διορίζονται στις θέσεις των 
άρθρων 6 και 8 του ν.4369/2016, ασυμβίβαστα και πρό¬ 
ληψη των περιπτώσεων σύγκρουσης συμφερόντων και 
λοιπές διατάξεις» όπως τροποποιήθηκε με το άρθρο 38 
του ν.4456/2017 «Συμπληρωματικά μέτρα εφαρμογής του 
Κανονισμού (ΕΕ, ΕΥΡΑΤΟΜ) 1141/2014 περί ευρωπαϊκών 
πολιτικών κομμάτων και ιδρυμάτων, μέτρα επιτάχυνσης 
του κυβερνητικού έργου αρμοδιότητας Υπουργείου Εσω¬ 
τερικών και άλλες διατάξεις» (ΦΕΚ 24/τ.Α72017). 

3. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (ΦΕΚ 114/τ.Α72015). 

4. Το π.δ 125/2016 (ΦΕΚ 210/2016 τ. Α’) «Διορισμός 
Υπουργών, Αναπληρωτών Υπουργών και Υφυπουργών». 

5. Το π.δ. 114/29.08.2014 «Οργανισμός Υπουργείου 
Παιδείας και Θρησκευμάτων» (ΦΕΚ 181/τ.Α72014) όπως 
τροποποιήθηκε και ισχύει. 

6. Την αριθμ. 2/58492/0022/03.08.2009 κοινή υπουρ¬ 
γική απόφαση με θέμα: «Όροι, προϋποθέσεις και διαδι¬ 
κασία καταβολής του ειδικού επιμισθίου αποσπασμένων 
εκπαιδευτικών και διοικητικών υπαλλήλων του ΥΠ.Ε.Π.Θ. 
στο εξωτερικό.» (ΦΕΚ 1840/τ.Β72009). 

7. Την αριθμ.2/20801 /0022/14.03.2012 κοινή υπουρ¬ 
γική απόφαση με θέμα: «Καθορισμός μειωμένου ειδι¬ 
κού επιμισθίου αποσπασμένων στο εξωτερικό εκπαι¬ 
δευτικών, διοικητικών υπαλλήλων και συντονιστών 
εκπαίδευσης του Υπουργείου Παιδείας Δ.Β.Μ.Θ» (ΦΕΚ 
807/τ.Β72012). 

8. Την αριθμ. 2/12870/ΔΕΠ/29.03.2016 κοινή υπουρ¬ 
γική απόφαση με θέμα: «Όροι, προϋποθέσεις και δια¬ 
δικασία καταβολής ειδικού επιμισθίου αποσπασμένων 
συντονιστών, εκπαιδευτικών και διοικητικών υπαλλήλων 
του Υπουργείου Παιδείας/Ερευνας και Θρησκευμάτων 
στο εξωτερικό και καθορισμός αυτού σε ευρώ» (ΦΕΚ 
1740/τ.Β72016). 

9. Το αρ. πρωτ. 67427/Γ1/25.04.2017 έγγραφό μας με 
θέμα «Προσδιορισμός αριθμού Συντονιστικών Γραφεί¬ 
ων». 

10. Το αρ. πρωτ. 69801/Η2/28.04.2017 έγγραφο της 
Αυτοτελούς Δ/νσης Παιδείας, Ομογενών Διαπολιτισμικής 
Εκπαίδευσης και Μειονοτικών Σχολείων με θέμα «Προσ¬ 
διορισμός Συντονιστικών Γραφείων». 

11. Το αρ. πρωτ. 141288/Γ1 /28.08.2017 έγγραφό μας 
προς τη Γενική Δ/νση Οικονομικών Υπηρεσιών με θέμα: 
«Επανεξέταση εισήγησης για τον καθορισμό αριθμού 
διοικητικών υπαλλήλων που αποσπώνται στα Γραφεία 
Συντονιστών Εκπαίδευσης στο Εξωτερικό». 

12. Το αρ. πρωτ. 141288/Γ1 /28.08.2017 έγγραφό μας 
με θέμα: «Επανεξέταση εισήγησης για τον καθορισμό 
αριθμού διοικητικών υπαλλήλων που αποσπώνται στα 
Γραφεία Συντονιστών Εκπαίδευσης στο Εξωτερικό». 

13. Την αριθμ. πρωτ. Φ1/Α/1081/153646/Β1 /15.09.2017 
εισήγηση της Προϊσταμένης της Γενικής Διεύθυνσης Οι¬ 
κονομικών Υπηρεσιών, με την οποία διαπιστώνεται ότι 
από την έκδοση της ανωτέρω υπουργικής απόφασης 
δεν προκαλείται δαπάνη σε βάρος του Τακτικού Προϋ¬ 
πολογισμού του ΥΠ.Π.Ε.Θ, αποφασίζουμε: 

Καθορίζουμε τον ανώτατο αριθμό των διοικητικών 
υπαλλήλων αρμοδιότητας Υπουργείου Παιδείας, Έρευ¬ 
νας και Θρησκευμάτων που μπορούν να αποσπαστούν 
στα δώδεκα (12) Γραφεία Συντονιστών Εκπαίδευσης στο 
Εξωτερικό σε τριάντα έξι (36). 

Σε κάθε Γραφείο Συντονιστή Εκπαίδευσης οι διοικη¬ 
τικοί υπάλληλοι που αποσπώνται δεν μπορεί να είναι 
περισσότεροι από τρεις (3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 3 Οκτωβρίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 2/65307/0025 (2) 

Τροποποίηση του ποσού της με αριθμ. 2/37847/ 
0025/26-5-2017 απόφασης, για την παροχή της 
εγγύησης του Ελληνικού Δημοσίου για κάλυψη 
ομολογιακού δανείου εκδόσεως της τράπεζας 
ΕΙΙΡΟΒΑΝΚ ΕΡΟΑ5ΙΑ5 ΑΕ. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

(α) Του άρθρου 2 του ν. 3723/2008 (ΦΕΚ 250 Α’), 

(β) του ν. 2322/1995 (ΦΕΚ 143 Α'), 


(γ) του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98Α'), 

(δ) του π.δ. 185/6-10-2009 «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιωτικής Πολιτικής 
και μετονομασία του σε'Ύπουργείο Οικονομίας, Ανταγω¬ 
νιστικότητας και Ναυτιλίας", μετατροπή του Υπουργείου 
Μακεδονίας - Θράκης σε Γενική Γραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γενικής Γραμματείας Μακεδονίας - Θράκης και της 
Γενικής Γραμματείας Αιγαίου και Νησιωτικής Πολιτικής» 
(ΦΕΚ 213/Α/7-10-2009), 

(ε) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/Α/2015), 

(στ) την αριθμ. Υ29/08-10-2015 (ΦΕΚ 2168/Β/09-10-2015) 
απόφαση του Πρωθυπουργούγιατον καθορισμό αρμοδιο¬ 
τήτων του Αναπληρωτή Υπουργού Οικονομικών Γεωργίου 
Χουλιαράκη. 

2. Την υπ' αρ. 54201 /Β' 2884/26.11.2008 απόφαση του 
Υπουργού Οικονομίας και Οικονομικών «Ενίσχυση της 
Ρευστότητας της Οικονομίας για την αντιμετώπιση των 
επιπτώσεων της Διεθνούς Χρηματοπιστωτικής Κρίσης» 
(ΦΕΚ 2471 Β') και την τροποποιητική αυτής απόφαση 
Υπουργού Οικονομικών με αριθμ. 5209/Β.237/3-2-2012. 

3. Την υπ' αρ. 2/5121/0025/26.1.2009 απόφαση του 
Υπουργού Οικονομίας και Οικονομικών «Καθορισμός 
όρων των παρεχομένων κατά το άρθρο 2 του ν. 3723/2008 
εγγυήσεων του Ελληνικού Δημοσίου προς πιστωτικά ιδρύ¬ 
ματα» (ΦΕΚ 140 Β'). 

4. Την ανακοίνωση της Ευρωπαϊκής Επιτροπής για 
την εφαρμογή των κανόνων περί κρατικών ενισχύσεων 
στα μέτρα που λήφθηκαν για τους χρηματοπιστωτικούς 
οργανισμούς στο πλαίσιο της τρέχουσας παγκόσμιας 
χρηματοπιστωτικής κρίσης (2008/0 270/02). 

5. Το υπ’ αρ. 2139/2-12-2008 έγγραφο τηςΤράπεζας 
της Ελλάδος (Διεύθυνση Εποπτείας Πιστωτικού Ιδρύ¬ 
ματος και Διεύθυνση Χρηματοοικονομικών Δραστηρι¬ 
οτήτων) σχετικά με τη διαδικασία υποβολής αιτήματος 
συμμετοχής των πιστωτικών ιδρυμάτων στις διατάξεις 
του ν. 3723/2008 για την ενίσχυση τη ρευστότητας της 
οικονομίας. 

δ.Την με αριθμ. Γ.Δ.Ο.Π.0001033ΕΞ2017/Χ.Π.1104/6-7-2017 
απόφαση του Υπουργού Οικονομικών «Παράταση του Προ¬ 
γράμματος ενίσχυσης της ρευστότητας σύμφωνα με τον 
ν. 3723/2008» (ΦΕΚ 2336/Β/10-7-2017) για την παράταση 
του προγράμματος μέχρι 30/11/2017. 

7. Την υπ' αριθμ. Γ.Δ.Ο.Π.0001154ΕΞ2017/Χ.Π.1278/ 
31 -7-2017 απόφαση του Υπουργού Οικονομικών για την κα¬ 
τανομή κονδυλίων στο πλαίσιο εφαρμογής του ν. 3723/2008 
(ΦΕΚ 2758/Β/8-8-2017). 

8. Τα αριθμ. 23/21-8-2017 και από 25/8/2017 έγγραφα 
της «ΕϋΒΟΒΑΝΚ ΕΚ0Α5ΙΑ5 Α.Ε.». 

9. Την υπ' αριθμ. 3861/18-9-2017 εισήγηση τηςΤρά¬ 
πεζας της Ελλάδος. 

ΙΟ.Την υπ' αριθμ. 17/2-10-2017 απόφαση Διυπουργι¬ 
κής Επιτροπής του άρθρου 5 του ν. 2322/1995. 

11.ΤηνυτΤ αριθμ.2/37847/0025/26-5-2017απόφαση 
του Αναπληρωτή Υπουργού Οικονομικών (ΦΕΚ 1883/ 
Β/30-5-2017), αποφασίζει: 

Ι.Την τροποποίηση της με αριθμ. 2/37847/0025/26-5-2017 
(ΦΕΚ 1883/Β/30-5-2017) υπουργικήςαπόφασηςπαροχήςτης 
εγγύησης του Ελληνικού Δημοσίου για κάλυψη ομολογια¬ 
κού δανείου εκδόσεως της τράπεζας ΕίΙΚΟΒΑΝΚ ΕΚΟΑ5ΙΑ5 
Α.Ε. ποσού 1.000.000.000 ευρώ (€) με Ι5ΙΝ Χ5 1617163321, 
μειώνοντας το ποσό της εγγύησης από 1.000.000.000 € σε 
500.000.000 €, με ισχύ από 29/8/2017, σύμφωνα με τα κεί¬ 
μενα της εγγύησης στην ελληνική και αγγλική γλώσσα που 
ακολουθούν: 

(Α) Ελληνικό κείμενο: 

ΠΡΑΞΗ ΕΓΓΥΗΣΗΣ 

Η παρούσα Πράξη Εγγύησης υπογράφεται από το Ελ¬ 
ληνικό Δημόσιο την κατωτέρω οριζόμενη Ημερομηνία 
Υπογραφής. 

Οι Όροι της Εγγύησης, όπως αυτοί εκδόθηκαν και δη¬ 
μοσιεύτηκαν από τον Υπουργό Οικονομίας και Οικονο¬ 
μικών με την υπ' αρ. 2/5121/0025/26-01 -2009 απόφασή 
του, βάσει του άρθρου 2 του ν. 3723/2008 (οι οποίοι, 
μεταξύ άλλων, προβλέπουν την άνευ αιρέσεως και ανέκ¬ 
κλητη εγγύηση του Ελληνικού Δημοσίου της Οφειλής 
υπέρ των Δικαιούχων όπως ειδικότερα ορίζονται στους 
Όρους της Εγγύησης), θεωρείται ότι ενσωματώνονται και 
αποτελούν αναπόσπαστο μέρος της παρούσας Πράξης 
Εγγύησης. 

Για τους σκοπούς της παρούσας Πράξης Εγγύησης: 

Ως «Πιστωτικό Ίδρυμα» νοείται η τράπεζα με την επω¬ 
νυμία «Τράπεζα ΕΕΙΒΟΒΑΝΚ ΕΒΟΑ5ΙΑ5 Α.Ε.» και έδρα 
στην Αθήνα, οδός Όθωνος αρ. 8. 

Ως «Οφειλή» νοείται κάθε υποχρέωση απορρέου- 
σα από την κατά το ν. 3156/2003 έκδοση, περί την 
23/5/2017, ομολογιακού δανείου συνολικής ονομαστι¬ 
κής αξίας 500.000.000 ευρώ (έπειτα από την ακύρωση 
του ποσού των 500.000.000 ευρώ), σύμφωνα με τις δι¬ 
ατάξεις Προγράμματος (Ργο9Γ3ιτιιτιθ) με ημερομηνία 
4/2/2009 και τους Τελικούς Ορους (ΕίηθΙΤθίτηε) ημερο¬ 
μηνίας περί την 23/5/2017 (όπως έχουν τροποποιηθεί 
και επαναδιατυπωθεί στις 29/8/2017), στους οποίους 
προβλέπονται, μεταξύ άλλων τα εξής: (α) αριθμός και 
είδος ομολογιών: 5.000 ανώνυμες ομολογίες, (β) ονομα¬ 
στική αξία κάθε ομολογίας: 100.000 ευρώ, (γ) επιτόκιο: 
κυμαινόμενο ΕυπόοΓ 3 μηνών συν περιθώριο 7,5% ετη- 
σίως, (δ) ημερομηνία λήξης: περί την 25/9/2017 και (ε) 
αρ. Ι5ΙΝΧ5 1617163321. 

Ως «Ημερομηνία Υπογραφής» νοείται η 2 Οκτωβρίου 
2017. 

Η παρούσα Πράξη Εγγύησης υπογράφεται ως πράξη 
από τον Υπουργό Οικονομικών για λογαριασμό του Ελ¬ 
ληνικού Δημοσίου. 

(Β) Αγγλικό κείμενο: 

ϋΕΕϋ ΟΡ ΟΙΙΑΚΑΝΤΕΕ 

ΤΗ 15 ΌΕΕΟ ΟΡ ΟΙΙΑΚΑΝΤΕΕ 15 θΧθευΐθά οη ΐήθ 
ΕχθευΙίοη Ωβϊθ ερθαίίθά ήθίονν ήγΤήθ ΗθΙΙθηίε ΚθρυήΙίε. 

ΤΡίθ 0ϋ3Γ3ηΐθθ ΤθΠΠ5 35 155060 3Π0 ρϋήΐίεήθά ήγ ΐήθ 
ΜίηίεΐθΓ οί Εεοηοιηγ 3ηά ΡίηΒπεθ ήγ ιηθ3η5 οί ϋθαείοη 
Νο. 2/5121/0025/26-01-2009, υηάθΓ ΑγϊιθΙθ 2 οί Ε3 \λ/ 


3723/2008 (ννήίεΗ ίηΐθΓ3ΐί3 ρΓονίάθίοΓΐήθ υηεοηάίΐίοπΒΐ 
3ηά ίΐΎθνοεΒόΙθ ςοΒΓΒΠΐθθ ήγΤήθ ΗθΙΙθηίε ΚθρυήΙίε οί 
ΐήθ ϋθήΐ ΟήΙί93ΐίοη5 ίη ίθνουτ οί ΐήθ ΒθΠθίία3Πθ5 35 
άθίίηθά ΐήθΐθίη) 5ή3ΐΙ ήθ άθθΐηθά ΐο ήθ ίηεοΓροΓΒΐθά ίη 
3ηά ίοιτη ρ3ΐΐ οί ΐήΪ5 ϋθθά οί 0υ3Γ3ηΐθθ 35 ίί ΐήθ 53γπθ 
ήθά ήθθη 5θΐ ουΐ ήθΐθίη. 

Ρογ ΐήθ ρυΐρο5θ5 οί ΐήΪ5 ϋθθά οί 0υ3Γ3ηΐθθ: 

Οΐθάίΐ Ιη5ΐίΐυΐίοη ηηθ3η5 ΕΕΙΚΟΒΑΝΚ ΕΚΟΑ5ΙΑ5 5.Α. 
ννίΐή Γθ9ΐ5ΐθΐθά οίίίεθ 3ΐ 8 Οΐήοηο5 5 ϊγθθϊ, Αΐήθη5. 

ϋθήΐ ΟήΙί93ΐίοη5 ΓΠΘ3Π5 3ηγ οήΙί93ΐίοη 3Π5ίη9 Γγοιτ) 
3η ί55υθ, υηάθΐ Ι3νν 3156/2003, οη ογ 3ήουΐ 23/5/2017, 
οί ήοηάε οί 3η 399^93ΐθ Βΐηουηΐ οί θογο 500,000,000 
(ίοΙΙοννίη 9 3 ς3ηεθΙΐ3ΐίοη οί θογο 500.000.000) ρυΐ5υ3ηΐ 
ΐο ΐήθ ρΓονίείοηε οί 3 ρΐθ9Γ3ητιηηθ Θ5ΐ3ή1ί5ήθά οη 
4/2/2009 3ηά ΡίηθΙ Τθπτί5 εώΐθά οη ογ 3ήοαΐ 23/5/2017 
(3Γηθηάθά 3ηά Γθ5ΐ3ΐθά οη 29/8/2017) ίηεΙυάίη9, ίηΐθΓ 
3 1ί 3 ΐήθ ίοΙΙοννίη 9 : (3) ηυητήθΓ 3ηά ίοΓητ οί ήοηάε :5,000 
ήθ3ΓθΓ ήοηάε; (ή) άθηοητίηΒΐίοη: 

θυτο 100,000; (ς) ίηΐθΓθ5ΐ γβϊθ: ίΙθ3ΐίη9 Γ3ΐθ 3 ητοηΐή 
ΕυΚΙΒΟΚ ρΙυ5 7.5% ρθΓ 3ηηυητ; (ά) ητοΐωτιΐγ ά3ΐθ: οη ογ 
3ήουΐ 25/9/2017; (θ) Ι5ΙΝ εοάθ Χ5 1617163321. 

Εχθευΐίοη ϋ3ΐθ Γηθ3η5 2 ΟεΐοήθΓ 2017. 

ΤήΪ5 ϋθθά οί 0υ3Γ3ηΐθθ 15 θχθευΐθά 35 3 άθθά ήγ ΐήθ 
ΜίηΪ5ΐθΓ οί Είηθηεθ οη ήθήθΐί οίΤήθ ΗθΙΙθηίε ΚθρυήΙίε. 

II. Για την παρεχόμενη εγγύηση καταβάλλεται στο 
Ελληνικό Δημόσιο από το ανωτέρω πιστωτικό ίδρυμα 
προμήθεια, σύμφωνα με τα οριζόμενα στην αριθμ. 5209/ 
Β.237/3-2-2012 απόφαση του Υπουργού Οικονομικών 
και το υπ' αριθμ. 3835/15-5-2017 έγγραφο τηςΤράπεζας 
της Ελλάδος, το ύψος της οποίας καθορίζεται σε 115 
μονάδες βάσης (Α0Τ/Α0Τ). 

III. Οι διατάξεις της παρούσας απόφασης μειώνουν 
τη δαπάνη που έχει προϋπολογιστεί με την αριθμ. 
2/37847/0025/26-5-2017 υπουργική απόφαση, σε πε¬ 
ρίπτωση κατάπτωσης της εγγύησης του Ελληνικού Δη¬ 
μοσίου, από 1.000.000.000 € σε 500.000.000 €, πλέον των 
προβλεπομένων από τους όρους του οικείου ομολογι¬ 
ακού δανείου τόκων και πάσης φύσεως επιβαρύνσεων, 
το ακριβές ύψος των οποίων δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2017 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 1154 _ (3) 

Αντικατάσταση τίτλων εκδόσεως ΕΡ5Ρ. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις του άρθρου 1 του ν. 2187/1994 «Ρύθ¬ 
μιση θεμάτων δημοσίου χρέους» (ΦΕΚ 16 Α/1994), όπως 
ισχύει. 

2.Τιςδιατάξειςτων άρθρων 30,71,74,125 και 177 του 
ν.4270/2014 (ΦΕΚ 143 Α/2014) «Αρχές δημοσιονομικής 

διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις». 

3. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/1990), όπως ισχύουν. 

4. Τις διατάξεις του ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργανι¬ 
σμός Διαχείρισης Δημοσίου Χρέους (Ο.Δ.ΔΗ.Χ.) και άλλες 
διατάξεις» (ΦΕΚ 151 Α/1998), όπως τροποποιήθηκε με 
τον ν. 3965/2011 (ΦΕΚ 113 Α/2011). 

5. Την απόφαση του Υπουργού Οικονομικών 
2/60752/0004/9.9.2010 «Εξουσιοδότηση του Οργανι¬ 
σμού Διαχείρισης Δημοσίου Χρέους (Ο.Δ.ΔΗ.Χ.) ως εντο- 
λοδόχου του Ελληνικού Δημοσίου» (ΦΕΚ 1538 Β/2010). 

6. Την αρ. 2162/29-12-2014 απόφαση του Αναπληρω¬ 
τή Υπουργού Οικονομικών «Έσοδα - δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ.λ.» (ΦΕΚ 3690 Β/2014), 
όπως ισχύει. 

7. Την αρ. 1090/8-07-2014 απόφαση του Αναπληρωτή 
Υπουργού Οικονομικών «Κίνηση Τραπεζικών Λογαρια- 
σμώντου Ελληνικού Δημοσίου που τηρούνται στηνΤρά- 
πεζατης Ελλάδος από τον Ο.Δ.ΔΗ.Χ.» (ΦΕΚ 1865 Β/2014), 
όπως ισχύει. 

8. Τις διατάξεις του άρθρου 27 του ν. 4223/2013 «Ενι¬ 
αίος Φόρος Ιδιοκτησίας Ακινήτων και άλλες διατάξεις» 
(ΦΕΚ 287 Α/2013). 

9. Την με αρ. πρωτ. 2/37700/0023Α/10-05-2012 από¬ 
φαση του Υπουργού Οικονομικών «Απόφαση εμφάνισης 
εσόδου ύψους €25 δισεκ., δανείου από το ΕΡ5Ε, για την 
κεφαλαιοποίηση των Ελληνικών τραπεζών μέσω του 
Ελληνικού Ταμείου Χρηματοπιστωτικής Σταθερότητας, 
εξαιτίας των απωλειών που υπέστησαν από τις ανταλ¬ 
λαγές ομολόγων μέσω της διαδικασίας Ρ5Ι» (ΦΕΚ 1646 
Β/2012). 

10. Την με αρ. πρωτ. 2/694/0023Α/18-02-2013 απόφα¬ 
ση του Αν. Υπουργού Οικονομικών «Απόφαση εμφάνισης 
εσόδου ύψους € 16 δισεκ., δανείου από το Ευρωπαϊκό 
Ταμείο Χρηματοπιστωτικής Σταθερότητας, για την κε¬ 
φαλαιοποίηση των Ελληνικών τραπεζών μέσω του Ελ¬ 
ληνικού Ταμείου Χρηματοπιστωτικής Σταθερότητας» 
(ΦΕΚ 335 Β/2013). 

11 .Την από 25.05.2016 Δήλωση του Συμβουλίου των 
Υπουργών Οικονομικών της Ευρωζώνης (ΕυΓοςτουρ). 

12. Το π.δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α/2009). 

13. Το π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α/2009). 

14. Το π.δ. 111/2014 «Οργανισμός του Υπουργείου 
Οικονομικών» (ΦΕΚ 178 Α/2014). 

15. Το π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116 Α/2015). 

16. Την αρ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (ΦΕΚ 2168 
Β/2015). 

17. Την Κύρια Σύμβαση Χρηματοδοτικής Διευκόλυν¬ 


σης μεταξύ του Ευρωπαϊκού Ταμείου Χρηματοπιστωτι¬ 
κής Σταθερότητας (ΕΤΧΣ), της Ελληνικής Δημοκρατίας, 
του Ελληνικού Ταμείου Χρηματοπιστωτικής Σταθερότη¬ 
τας (ΤΧΣ) καιτηςΤράπεζαςτης Ελλάδος, η οποία καταρ¬ 
τίστηκε σύμφωνα με τις διατάξεις της από 14.03.2012 
Π.Ν.Π. (Α' 55), που κυρώθηκε με το ν.4060/2012 (Α' 65) 
και τροποποιήθηκε (α) με την από 12-12-2012 Π.Ν.Π. 
(Α' 240) που κυρώθηκε με το ν. 4110/2013 (Α' 18), (β) 
με την από 17-12-2014 Π.Ν.Π. (Α' 262) που κυρώθηκε 
με το ν. 4316/2014 (Α' 270), (γ) με την από 27-02-2015 
τρίτη τροποποίηση και συμπληρώθηκε με τις συμβάσεις 
«ΕώόίΙίίγ Μ3Π39θΐτΐθηΐ Εχθΐτί5θ Α^θθιτιθιίΙ:» και «Βοπό 
ΕχςΓιΒηςθ Α 9 Ι'θθιύιθπϊ» την 16-3-2017. 

18. Την αρ. πρωτ. 1064/8-9-2017 απόφαση του Αν. 
Υπουργού Οικονομικών «Ανταλλαγή τίτλων εκδόσεως 
ΕΕ5Ε» (ΦΕΚ Β 3290/2017). 

19. Τα έγγραφα του ΕΡ5Ε "5υρρΙθΓΠθηΐ3ΐ (Ιοηίίπη3ΐίοη 
Νοΐίςθ 03ΐθό 19/04/2012" και "5υρρΙθηηθηΐ3ΐ 
(ΙοηίίιτηΒΐίοη Νοΐίςθ 03ΐθά 18/12/2012" με ημερομηνία 
28-09-2017, αποφασίζουμε: 

1. Την καταγραφή στα έσοδα του κρατικού προϋπο¬ 
λογισμού έτους 2017, με ημερομηνία 27/9/2017, του 
συνολικού ποσού των € 2.173.000.000,00 (δύο δισε¬ 
κατομμυρίων εκατόν εβδομήντα τριών εκατομμυρίων 
ευρώ), που αποτελεί το προϊόν των δανείων σταθερού 
επιτοκίου, που συνήψε το Ελληνικό Δημόσιο στο πλαίσιο 
της Κύριας Σύμβασης Χρηματοδοτικής Διευκόλυνσης 
μεταξύ του Ευρωπαϊκού Ταμείου Χρηματοπιστωτικής 
Σταθερότητας (ΕΤΧΣ), της Ελληνικής Δημοκρατίας, του 
Ελληνικού Ταμείου Χρηματοπιστωτικής Σταθερότητας 
(ΤΧΣ) και της Τράπεζας της Ελλάδος, όπως συμπληρώ¬ 
θηκε με τις συμβάσεις «ΕώόίΙίΐγ Μ3Π39θΐτΐθηΐ Εχθίτίίθ 
Α 9 Γ 6 θΐπθηί» και «Βοπό ΕχςΓ)3Π9θ Α 9 Γθθΐπθηΐ» την 
16-3-2017. Σκοπός του ανωτέρω δανείου είναι η αντικατά¬ 
σταση υφιστάμενου δανείου σταθερού επιτοκίου από το 
Ε.Τ.Χ.Σ. με ισόποσο δάνειο σταθερού επιτοκίου, λόγω της 
επιστροφής αντίστοιχων τίτλων από την Εθνική Τράπεζα, 
την Τράπεζα Πειραιώς, την ΑΙρΓΐ3 ΒβπΚ και τη ΕυΐΌ03ηΙ< 
προς το Ε.Τ.Χ.Σ., σύμφωνα με τον ακόλουθο πίνακα: 


Έναρξη 

Λήξη 

Κεφάλαιο 

27/9/2017 

21/4/2053 

969.682.000,00 € 

27/9/2017 

19/12/2053 

601.659.000,00 € 

27/9/2017 

21/12/2054 

601.659.000,00 € 

Σύνολο 

2.173.000.000,00 € 


Με βάση την παρούσα απόφαση το ποσό των 
€ 2.173.000.000,00 θα εμφανισθεί στα πιστωτικά έσοδα 
του κρατικού προϋπολογισμού του οικονομικού έτους 
2017 με ΚΑΕ 5162 «Έσοδα από τη σύναψη δανείων μη¬ 
χανισμού στήριξης». 

2.Τη μείωση του δημοσίου χρέους κατάτοποσό των€ 
2.173.000.000,00 (δύο δισεκατομμυρίων εκατόν εβδομή¬ 
ντα τριών εκατομμυρίων ευρώ) με ημερομηνία 27-9-2017, 
μέσω της προεξόφλησης του παρακάτω δανείου της Κύ¬ 
ριας Σύμβασης Χρηματοδοτικής Διευκόλυνσης μεταξύ 
του ΕυρωπάϊκούΤαμείουΧρηματοπιστωτικήςΣταθερό- 
τητας,της Ελληνικής Δημοκρατίας, του Ελληνικού Ταμεί¬ 
ου Χρηματοπιστωτικής Σταθερότητας και τηςΤράπεζας 
της Ελλάδος, ως εξής: 

Έναρξη 

Λήξη 

Κεφάλαιο 

Επιτόκιο 

8/9/2017 

8/9/2047 

2.173.000.000,00 € 

1,60% 


Η ανωτέρω προεξόφληση προέκυψε ως αποτέλε¬ 
σμα της επιστροφής προς το Ε.Τ.Χ.Σ. ομολόγων στα¬ 
θερού επιτοκίου έκδοσης του, ονομαστικής αξίας 
€ 2.173.000.000,00, ενώ για τους δεδουλευμένους τό¬ 
κους ποσού 1.809.841,10 που αφορούν το χρονικό δι¬ 
άστημα από 8/9/2017 έως 27/9/2017 ισχύει η αναβολή 
καταβολής τους σύμφωνα με τα οριζόμενα στις συμβά¬ 
σεις με το Ε.Τ.Χ.Σ.. 

Για την αποτύπωση της ανωτέρω πράξης στα έξοδα 
του κρατικού προϋπολογισμού του οικονομικού έτους 
2017 το ποσό των€ 2.173.000.000,00, το οποίο αποτελεί 
την ονομαστική αξία του χρέους που μειώνεται, θα βαρύ¬ 
νει τις πιστώσεις του φορέα 23/200 του προϋπολογισμού 
του οικονομικού έτους 2017 με ΚΑΕ 6269 «Προεξόφληση 
δανείων εξωτερικού». 

Το σχετικό συμψηφιστικό χρηματικό ένταλμα θα εκ- 
δοθεί στο όνοματηςΤράπεζαςτης Ελλάδος με βάση την 
παρούσα απόφαση. 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2017, καθώς και για επόμενα οικονο¬ 
μικά έτη, η οποία θα καλυφθεί από τις σχετικές πιστώσεις 
εξυπηρέτησης του δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2017 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. ΠΟΑ. 1153 (4) 

Παράταση και αναστολή καταβολής βεβαιωμέ¬ 
νων οφειλών, για την αντιμετώπιση των έκτα¬ 
κτων αναγκών που προέκυψαν από τα έντονα 
καιρικά φαινόμενα (έντονες βροχοπτώσεις και 
πλημμύρες) που εκδηλώθηκαν στις 25.09.2017 
και 26.09.2017 στο Δήμο Σαμοθράκης της Π.Ε. 
Έβρου της Περιφέρειας Ανατολικής Μακεδονί¬ 
ας και Θράκης. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις του άρθρου 8 του ν. 1284/1982 (ΦΕΚ 
114 Α’), όπως ισχύει, με τις οποίες εξουσιοδοτείται ο 
Υπουργός Οικονομικών να παρατείνει με αποφάσεις του 
τις προθεσμίες καταβολής των βεβαιωμένων χρεών προς 
το Δημόσιο καιΤρίτους που εισπράττονται από τις Δ.Ο.Υ 
σε εξαιρετικές περιπτώσεις. 

2. Τις διατάξεις της παραγράφου 5 του πέμπτου άρ¬ 
θρου του ν.2275/1994 (ΦΕΚ 238 Α’), όπως ισχύει, με τις 
οποίες ο Υπουργός Οικονομικών με αποφάσεις του που 
δημοσιεύονται στην Εφημερίδα της Κυβερνήσεως, δύ- 


ναται σε εξαιρετικές περιπτώσεις σεισμών, πλημμύρων 
ή άλλων θεομηνιών από τις οποίες προκαλούνται ση¬ 
μαντικές ζημιές σε μεγάλο αριθμό φορολογουμένων να 
αναστέλλει την είσπραξη των ληξιπρόθεσμων οφειλών 
προς το Δημόσιο. 

3. Τις διατάξεις του ν.δ. 356/1974 (ΦΕΚ 90 Α' - Κ.Ε.Δ.Ε.), 
όπως ισχύουν. 

4. Τις διατάξεις του ν. 4174/2013 (ΦΕΚ 170 Α'-Κ.Φ.Δ.), 
όπως ισχύουν. 

5. Το π.δ. 111/2014 (ΦΕΚ Α' 178/2014 και 25/2015) «Ορ¬ 
γανισμός του Υπουργείου Οικονομικών», όπως τροπο¬ 
ποιήθηκε και ισχύει. 

6. Το π.δ. 125/2016 (ΦΕΚ 210 Α') «Διορισμός Υπουργών, 
Αναπληρωτών Υπουργών και Υφυπουργών». 

7. Την υπ’ αριθ. ΥΠΟΙΚ 0010218 ΕΞ 2016 (ΦΕΚ 3696 
Β’) Απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στην Υφυπουργό 
Οικονομικών Αικατερίνη Παπανάτσιου». 

8. Τις διατάξεις του ν.4389/2016 (ΦΕΚ 94 Α') «Επείγου¬ 
σες διατάξεις για την εφαρμογή της συμφωνίας δημο¬ 
σιονομικών στόχων και διαρθρωτικών μεταρρυθμίσεων 
και άλλες διατάξεις», ιδίως το άρθρο 41. 

9. Την υπ' αριθ. 6860/26.09.2017 απόφαση του Γενικού 
Γραμματέα Πολιτικής Προστασίας (ΑΔΑ: ΩΛ1Θ465ΧΘ7- 
ΠΘΘ) με την οποία κηρύχθηκε σε κατάσταση Έκτακτης 
Ανάγκης Πολιτικής Προστασίας ο Δήμος Σαμοθράκης 
της Π.Ε. Έβρου της Περιφέρειας Ανατολικής Μακεδονίας 
και Θράκης λόγω των έντονων καιρικών φαινομένων 
(έντονες βροχοπτώσεις και πλημμύρες) που εκδηλώ¬ 
θηκαν στις 25.09.2017 και 26.09.2017 στην ανωτέρω 
περιοχή. 

10. Το υπ' αριθμ. 2392/27-09-2017 έγγραφο αίτημα του 
Επιμελητηρίου Έβρου προς τον Διοικητή της Ανεξάρτη¬ 
της Αρχής Δημοσίων Εσόδων Γεώργιο Πιτσιλή,το οποίο 
κοινοποιήθηκε στον Πρωθυπουργό της Ελλάδας Αλέξη 
Τσίπρα και στην Υφυπουργό Οικονομικών Αικατερίνη 
Παπανάτσιου, με θέμα «Αναστολή ληξιπρόθεσμων οφει¬ 
λών προςτο Δημόσιο στις επιχειρήσεις της Σαμοθράκης 
του Νομού Έβρου». 

11 .Το γεγονός ότι τα εν λόγω έντονα καιρικά φαινόμε¬ 
να είχαν ως αποτέλεσμα να απορρυθμιστεί η κοινωνική 
και οικονομική ζωή στην ανωτέρω περιοχή. 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Παρατείνονται μέχρι και την 26.03.2018 οι προ¬ 
θεσμίες καταβολής των βεβαιωμένων στις Δ.Ο.Υ./Ελε- 
γκτικά Κέντρα οφειλών των φυσικών προσώπων και 
των νομικών προσώπων και οντοτήτων, που έχουν την 
κύρια κατοικία ή την κύρια εγκατάσταση (έδρα) στο 
Δήμο Σαμοθράκης της Π.Ε. Έβρου της Περιφέρειας Ανα¬ 
τολικής Μακεδονίας και Θράκης που λήγουν ή έληξαν 
από την 26.09.2017 έως και την 26.03.2018. Έως την 
ίδια ημερομηνία και για τις ίδιες οφειλές και πρόσωπα, 
παρατείνονται και οι προθεσμίες καταβολής των δόσε¬ 
ων ρυθμίσεων/διευκολύνσεων τμηματικής καταβολής 
βεβαιωμένων οφειλών. 

2. Αναστέλλεται μέχρι και την 26.03.2018 η πληρω¬ 
μή των βεβαιωμένων και ληξιπροθέσμων μέχρι την 

26.09.2017 οφειλών, των ανωτέρω προσώπων και οντο¬ 
τήτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. 16531 _ (5) 

Τροποποίηση του Οργανισμού Εσωτερικής Υπη¬ 
ρεσίας του Δήμου Εμμανουήλ Παππά Ν. Σερρών. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις των άρθρων 1,63,97,98,214,225,238, 
254, 280 και 283 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης» (ΦΕΚ 87Α'). 

2. Τις διατάξεις του άρθρου 90 του π.δ. 63/2005 (ΦΕΚ 
98 Α') «Κωδικοποίηση της νομοθεσίας για την Κυβέρνηση 
και τα κυβερνητικά όργανα». 

3. Το π.δ. 142/2010 «Οργανισμός της Αποκεντρωμένης 
Διοίκησης Μακεδονίας-Θράκης» (ΦΕΚ 235 Α'). 

4. Τις διατάξεις των άρθρων 5 και 7 του ν. 3469/2006 
«Εθνικό Τυπογραφείο, Εφημερίςτης Κυβερνήσεως και 
λοιπές διατάξεις» (ΦΕΚ 131 Α’). 

5. Τις διατάξεις του άρθρου 56 του ν.4257/2014 (ΦΕΚ 
93 Α') «Επείγουσες ρυθμίσεις αρμοδιότητας Υπουργείου 
Εσωτερικών». 

6 . Τις διατάξεις των άρθρων 28 και 28Ατου ν.4325/2015 
«Εκδημοκρατισμός της Διοίκησης - Καταπολέμηση Γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις» (ΦΕΚ 47 Α'). 

7. Την αριθ. 14138/15-5-2017 απόφαση του Υπουρ¬ 
γού Εσωτερικών, περί διορισμού Συντονιστή στην 
Αποκεντρωμένη Διοίκηση Μακεδονίας - Θράκης 
(ΦΕΚ 250/Τ.Υ.Ο.Δ.Δ./26-5-2017). 

8 . Τις διατάξεις του άρθρου 10 του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143 Α’). 

9. Τ ις διατάξεις του άρθρου 24 παρ. 1 του ν. 4479/2017 
(ΦΕΚ 94 Α') «Τροποποιήσειςτου ν. 2725/1999 (Α' 121) και 
άλλες διατάξεις». 

10. Την εγκύκλιο 19/οικ.22159/30-6-2017 του Υπουρ¬ 
γείου Εσωτερικών Όδηγίες για την εφαρμογή του άρ¬ 
θρου 24 του ν.4479/2017 - Πρόσληψη μόνιμου προσω¬ 
πικού στις ανταποδοτικές υπηρεσίες καθαριότητας των 
ΟΤΑ α’ βαθμού και τα νομικά τους πρόσωπα-Παροχή 
των αντίστοιχων υπηρεσιών, μέχρι την κατάρτιση των 
προσωρινών πινάκων διοριστέων στις θέσεις αυτές. 

11. Την αριθ. πρωτ. 9764/31-8-2011 απόφαση του 
Γενικού Γραμματέα Αποκεντρωμένης Διοίκησης Μακε¬ 
δονίας-Θράκης, περί έγκρισης του Οργανισμού Εσωτε¬ 


ρικής Υπηρεσίας του Δήμου Εμμανουήλ Παππά (ΦΕΚ 
2719/τ.Β'/17-11-2011). 

12. Την αριθ. 450/11/2011 απόφαση του Δημάρχου 
Εμμανουήλ Παππά, περί κατάργησης κενών οργανικών 
θέσεων μόνιμου προσωπικού του Δήμου Εμμανουήλ 
Παππά(ΦΕΚ 3274/τ. Β730-12-2011). 

13. Την αριθ. πρωτ. 18015/14-12-2011 απόφαση του 
Γενικού Γραμματέα Αποκεντρωμένης Διοίκησης Μακε¬ 
δονίας-Θράκης, περί κατάταξης του προσωπικού στο 
Δήμο Εμμανουήλ Παππά (ΦΕΚ 1221/τ.Γ'/30-12-2011). 

Μ.Τηναριθ. 140/2017 απόφαση του Δημοτικού Συμ¬ 
βουλίου Εμμανουήλ Παππά, την αριθ. 148/2017 από¬ 
φαση της Οικονομικής Επιτροπής καθώς και την αριθ. 
1/2017 όμοιας της Εκτελεστικής Επιτροπής. 

15. Το αριθ. 3/3/23-8-2017 πρακτικό του Υπηρεσια¬ 
κού Συμβουλίου Υπαλλήλων ΟΤΑ Α' Βαθμού, το οποίο 
γνωμοδοτεί θετικά για την τροποποίηση του Ο.Ε.Υ. του 
Δήμου Εμμανουήλ Παππά. 

16. Το γεγονός ότι από την τροποποίηση αυτή προ- 
καλείται δαπάνη σε βάρος του προϋπολογισμού του 
Δήμου Εμμανουήλ Παππά ύψους 177.840,00 € καθώς η 
ετήσια δαπάνη του βασικού μισθού του καταληκτικού 
κλιμακίου των νέων προτεινόμενων θέσεων της υπη¬ 
ρεσίας καθαριότητας σύμφωνα με την από 18-7-2017 
βεβαίωση της Προϊσταμένης του Τμήματος Οικονομικών 
Υπηρεσιών του Δήμου Εμμανουήλ Παππά καλύπτεται 
από τις εγγεγραμμένες στον προϋπολογισμό πιστώσεις 
που αφορούν τις ανταποδοτικές υπηρεσίες στους Κ.Α. 
20.6011.01,20.6051.02,20.6051.03,20.6051.04, αποφα¬ 
σίζουμε: 

Εγκρίνουμε την αριθ. 140/2017 απόφαση του Δημοτι¬ 
κού Συμβουλίου του Δήμου Εμμανουήλ Παππά, με την 
οποία τροποποιείται ο Οργανισμός Εσωτερικής Υπηρε¬ 
σίας ως προς τα εξής ση μεία: 

Στο άρθρο 14 μέρους τρίτου, προστίθενται οι εξής 
θέσεις στους παρακάτω κλάδους: 

Έξι (6) θέσεις ΥΕ Εργατών καθαριότητας-συνοδοί 
απορριμματοφόρων 

Τρεις (3) θέσεις ΥΕ Εργατών καθαριότητας κτιρίων. 

Δύο (2) θέσεις ΔΕ Οδηγών με επαγγελματική άδεια 
οδήγησης Γ' {€) κατηγορίας ή ΔΕ οδηγών αυτοκινήτων 
φορτηγών και απορριμματοφόρων. 

Από την εφαρμογή της παρούσας απόφασης και 
σύμφωνα με την αριθ. 148/2017 απόφαση της Οικο¬ 
νομικής Επιτροπής, προκαλείται επιπλέον δαπάνη σε 
βάρος του προϋπολογισμού του Δήμου Εμμανουήλ 
Παππά και η ετήσια δαπάνη του βασικού μισθού του 
καταληκτικού κλιμακίου των έντεκα (11) προτεινό- 
μενων θέσεων της υπηρεσίας καθαριότητας, καλύ¬ 
πτεται από τις εγγεγραμμένες στον προϋπολογισμό 
πιστώσεις που αφορούν τις ανταποδοτικές υπηρεσίες 
καθαριότητας. 

Ανάλογες πιστώσεις θα εγγραφούν και στους προϋπο¬ 
λογισμούς επόμενων ετών για την κάλυψη της μισθοδο¬ 
σίας του προσωπικού, οι οποίες μπορούν να καλυφθούν 
με τα ετήσια έσοδα από την ανταποδοτική υπηρεσία 
καθαριότητας. 

Η ισχύς της παρούσης τροποποίησης του Ο.Ε.Υ. αρχί¬ 
ζει με τη δημοσίευσή της στην Εφημερίδα της Κυβερ- 

νήσεως. Κατά τα λοιπά ισχύει η αριθμ. 9764/31-8-2011 
απόφαση του Γ.Γ.Α.Δ.Μ.Θ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Οκτωβρίου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. 15976 _ (6) 

Καθιέρωση υπερωριακής απασχόλησης με αμοι¬ 
βή, για το προσωπικό (υπαλλήλους, προϊσταμέ¬ 
νους και αναπληρωτές προϊσταμένους) της Διεύ¬ 
θυνσης Αγροτικής Οικονομίας και Κτηνιατρικής 
της Περιφερειακής Ενότητας Πιερίας για το έτος 
2017. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του ν.3852/2010 «Νέα Αρχιτεκτονική 
της Αυτοδιοίκησης και Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/Α/07-06-2010) όπως 
τροποποιήθηκε και ισχύει. 

3. Την αρ. 81320 και 77909/01 -12-2016 αποφάσεις του 
Γενικού Γραμματέα της Αποκεντρωμένης Διοίκησης Μα¬ 
κεδονίας - Θράκης (ΦΕΚ 4302/τ. Β730-12-2016), με τις 
οποίες εγκρίθηκε η τροποποίηση του Οργανισμού της 
Π.Κ.Μ. [π.δ. 133/2010 (ΦΕΚ 226/τ. Α727-12-2010], 

3. Τις διατάξεις του άρθρου 20 του ν.4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ 176/Α716-12-2015). 

4. Την αρ. 2/1015/ΔΕΠ/05-01 -2016 εγκύκλιο του 
Υπουργείου Οικονομικών (ΑΔΑ:ΨΑΕΦΗ-Π07). 

5. Την αρ. 2/37190/0026/21 -06-2001 απόφαση του Υπ. 
Οικονομικών «Καθορισμός δικαιολογητικών πληρωμής 
αποζημίωσης για υπερωριακή, νυχτερινή, Κυριακών και 
εξαιρέσιμων ημερών εργασία» (ΦΕΚ 915/Β717-07-2001). 

6 . Την αρ. Γ.Π.Κ.Μ./οικ.82/10-01-2017 απόφαση του 
Περιφερειάρχη Π.Κ.Μ. «Τοποθέτηση Προϊσταμένων και 
Αναπληρωτών Προϊσταμένων Γενικών Διευθύνσεων της 
Π.Κ.Μ.». 

7. Την αρ. οικ. 30110(385)/2017 (ΦΕΚ 390 Β7 
10-02-2017) απόφαση του Περιφερειάρχη Κ.Μ. «Με¬ 
ταβίβαση αρμοδιοτήτων των οργανικών μονάδων της 
Π.Κ.Μ. στους Αντιπερ/χες και στον Εκτελεστικό Γραμ¬ 
ματέα, καθώς και παροχή εξουσιοδότησης υπογραφής 
εγγράφων, αποφάσεων και άλλων πράξεων"ΜΕ ΕΝΤΟΛΗ 
ΠΕΡΙΦΕΡΕΙΑΡΧΗ", στους Αντιπερ/χες, στον Εκτελεστικό 
Γραμματέα, στους Προϊσταμένους των Γενικών Διευ¬ 
θύνσεων, των Διευθύνσεων/Αυτοτελών Διευθύνσεων, 
Υποδιευθύνσεων, Τμημάτων/Αυτοτελών Τμημάτων και 
Αυτοτελών Γραφείων της Π.Κ.Μ.» 

8 . Την αρ. 64/29-5-2017 σύμφωνη γνώμη του Εκτελε¬ 
στικού Γραμματέα Π.Κ.Μ. 


9. Την ανάγκη κάλυψης εκτάκτων υπηρεσιακών ανα¬ 
γκών της Δ/νσης Αγροτικής Οικονομίας και Κτηνιατρικής 
Π.Ε. Πιερίας της Π.Κ.Μ. κατά τις απογευματινές ώρες, 

α) στο πλαίσιο της εκπροσώπησης υπηρεσιακών πα¬ 
ραγόντων σε εκθέσεις και δράσεων της Π.Ε. Πιερίας, 
β) Υλοποίηση μέτρων του ΕΠΑΛ 2014-2020, και του 
ΠΑΑ 2014-2020 μέτρα τα οποία κρίνονται ιδιαίτερα πο¬ 
λύπλοκα και έχουν ιδιαιτερότητες στην εφαρμογή τους, 
γ) για επόπτευση των οικοσυστημάτων κατά την πε¬ 
ρίοδο απαγόρευσης της Αλιείας, 
δ) για ποιοτικούς και φυτοϋγειονομικούς ελέγχους και 
ελέγχους διακίνησης προϊόντων φυτικής παραγωγής- 
διακίνηση νωπών οπωροκηπευτικών στο τελωνείο, 
ε) για ελέγχους σε λαϊκές αγορές, στ) για ελέγχους ζω¬ 
οτροφών, 

ζ) στο πλαίσιο της διοργάνωσης απογευματινών ενη¬ 
μερωτικών συναντήσεων με παραγωγούς του πρωτο¬ 
γενούς τομέα, με Αγροτικούς - Αλιευτικούς Συλλόγους, 
και άλλους σχετικούς φορείς σε θέματα Γεωργίας, Κτη¬ 
νοτροφίας και Αλιείας, 

η) για τη συμμετοχή υπαλλήλων της Υπηρεσίας στις 
συνεδριάσεις των Γενικών Συνελεύσεων των ΤΟΕΒ λόγω 
αρμοδιότητας, 

θ) για κάθε άλλη επείγουσα υπηρεσιακή ανάγκη στα 
πλαίσια εφαρμογής επιχειρησιακών προγραμμάτων της 
Περιφέρειας. 

10. Το γεγονός ότι, για την αντιμετώπιση των παρα¬ 
πάνω εκτάκτων υπηρεσιακών αναγκών οι υπάλληλοι 
των Τιμημάτων θα ασχοληθούν πέραν του κανονικού 
ωραρίου εργασίας, δεδομένου ότι δεν είναι δυνατό να 
διεκπεραιωθούν εντός του κανονικού ωραρίου εργασί¬ 
ας, αφενός λόγω μη δυνατότητας επικοινωνίας με τους 
παραγωγούς του πρωτογενούς τομέα κατά τις πρωινές 
ώρες και αφετέρου, λόγω της αναγκαιότητας συμμετο¬ 
χής της Υπηρεσίας σε εκδηλώσεις και δράσεις οι οποίες 
λαμβάνουν χώρα κατά τις απογευματινές ώρες ή/και 
Σάββατα. 

11. Την αρ. Α/Α 2730 απόφαση Ανάληψης Υποχρέω¬ 
σης με αρ. πρωτ. 331572(2623)/08-08-2017 με την οποία 
εγκρίθηκε η δέσμευση πίστωσης δέκα χιλιάδων οκτακό¬ 
σιων ογδόντα ευρώ 10.880,00€ για αποζημίωση απογευ¬ 
ματινής υπερωριακής εργασίας (ΚΑΕ 04.721.0511.01), 
αποφασίζουμε: 

1) Την καθιέρωση υπερωριακής απασχόλησης με αμοι¬ 
βή, κατά τις απογευματινές ώρες, για δεκαεπτά (17) συ¬ 
νολικά υπάλληλους της Δ/νσης Αγροτικής Οικονομίας 
και Κτηνιατρικής Π.Ε. Πιερίας της Π.Κ.Μ., που θα απα¬ 
σχοληθούν πέραν του κανονικού ωραρίου εργασίας, για 
το χρονικό διάστημα από τη δημοσίευση της παρούσας 
στην Εφημερίδα της Κυβερνήσεως έως 31 Δεκεμβρίου 
2017. 

2) Οι ώρες απογευματινής απασχόλησης ορίζονται 
κατά ανώτατο όριο σε είκοσι (20) ώρες το μήνα για κάθε 
υπάλληλο. 

3) Για τη Δ/νσης Αγροτικής Οικονομίας και Κτηνια¬ 
τρικής Π.Ε. Πιερίας της Π.Κ.Μ. θα εκδοθεί απόφαση συ¬ 
γκρότησης συνεργείου υπερωριακής εργασίας - απα¬ 
σχόλησης στην οποία θα αναφέρονται ονομαστικά οι 
συμμετέχοντες υπάλληλοι, ο κλάδος, ο βαθμός και το 

ΜΚ στο οποίο βρίσκονται κατά την προσφορά της υπε- 
ρωριακής εργασίας - απασχόλησης, το αντικείμενο της 
εργασίας - απασχόλησης, το χρονικό διάστημα και οι 
ώρες εργασίας- απασχόλησης για τον καθένα, κατά μήνα. 

4) Το ύψος της δαπάνης που θα προκύψει υπολογί¬ 
ζεται να ανέλθει συνολικά στο ποσό των δέκα χιλιάδων 
οκτακόσιων ογδόντα ευρώ 10.880,00 €. Το ποσό αυτό 
θα καλυφθεί από πιστώσεις του Προϋπολογισμού της 
Π.Ε. Πιερίας έτους 2017, από τον ειδικό φορέα 721 ΚΑΕ 
0511.α.01 για υπερωριακή απασχόληση τις απογευμα¬ 
τινές ώρες. 

5) Για την υπερωριακή εργασία - απασχόληση θα τη¬ 
ρείται ξεχωριστό δελτίο παρουσίας των υπαλλήλων, στο 
οποίο θα αναγράφεται η ώρα προσέλευσης και η ώρα 
αποχώρησης. 


6 ) Ο Προϊστάμενος της Δ/νσης Αγροτικής Οικονομίας 
και Κτηνιατρικής Π.Ε. Πιερίας της Π.Κ.Μ. θα βεβαιώνει την 
πραγματοποίηση της υπερωριακής απασχόλησης καθώς 
και την εκτέλεση του αντίστοιχου έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Κατερίνη, 2 Οκτωβρίου 2017 

Με εντολή Περιφερειάρχη 
Η Αναπληρώτρια Προϊσταμένη 
της Γενικής Δ/νσης Αγροτικής 
Οικονομίας και Κτηνιατρικής 

ΚΩΝΣΤΑΝΤΙΑ ΣΑΛΟΓΙ ΑΝ Ν ΟΥ 

